Lolland-Falsters Stifts-Tidende, 1840-12-20
Vi havde næret det sikkre Haab, at Bankdirecteur Bang, efterat hans Anmodning om ikke at optages paa den kjøbenhavnske Liste over Valgbare ikke var blevet respecteret af Valgbestyrelsen, vilde have opgivet sin Beslutning, at unddrage den forestaaende Stænderforsamling sine Kræfter og Talenter, og vi have endnu den urokkelige Overbeviisning, at Pluraliteten af Kjøbenhavns vælgere af alle Farver, uanseet Bangs af os i nærværende Blad uimodsagt proclamerede Troesbekjendelse, dog vilde have givet ham deres Stemmer ligesom han ogsaa allerede ved det først afholdte Prøvevalg, nemlig Haandværksforeningens, blev opstillet som Valgeandidat. Dette Haab har imidlertid skuffet os, idet Bang i sidste Torsdagsnumer af dette Blad har bekjendtgjort, at han ikke kunde modtage noget Valg for Kjøbenhavn, hvorved han saaledes har antydet, at vel afholdt særegne Grunde ham fra at møde for Hovedstaden, men at han dog ikke var aldeles utilbøielig til at modtage Valg andetsteds fra, hvortil Besiddelsen af en Eiendom i et Landvalgdistrict gjør ham qvalificeret. Efter hvad vi tidligere have yttret og Grundene for hans Vægring ved at møde som Kjøbenhavns Deputeret, maa vi antage, at han alene en vedblevet denne Vægring, fordi han fremdeles var overbeviist om, at Pluraliteten af Hovedstadens Vælgere vare for constitutionelle Former og at den vilde fordre en lignende Troesbekiendelse hos Hovedstadens Deputerede, samt at den, hvis den valgte ham, dog ikkun vilde gjøre dette i den Forudsætning, at han enten bifaldt eller dog vilde kunne bringes til at bifalde dens Anskuelse. Omendskjøndt vi ikke kunne deele denne Bangs Overbeviisning, og omendskjøndt vi ligefrem maatte ansee det for hans Pligt, ikke at unddrage sig den gode Sags Tjeneste, eftersom han er Een af de Faa, hvem det er givet med den uimodstaaelige Kraft, der ligger i en kundskabsfuld og dygtig Mands ærlige Udtalen af hans inderste Overbeviisning, at sætte en fast Dæmning imod Yderlighedernes Strøm, saa kunne vi dog ikke andet end undskylde dette hans Skridt, naar han maatte antage i modsat Fald at ville sætte sig i afgjort Opposition mod sine vælgere og at udsætte sig for disses Miskjendelse. Det er selv muligt, at Bang ved dette sit, om vi saa tør sige, mindre kraftige Forhold har gjort den gode Sag et maaskee uberegneligt Gavn, idet det er meget sandsynligt, at Mange, der i ham have seet en af Stænderforsamlingens ædleste Notabiliteter, ville ved Oplysningen og hans Anskuelse bringes til at anen de Farer, som hans sunde og praktiske Blik længe klart har gjennemskuet. Der er nu imidlertid efter Bangs ovenomtalte Annonce Udsigt til, at han ikke vil unddrage sig et paa ham faldende Valg blandt de mindre Landeiendomsbesiddere, og da vi ere overbeviste om, at der især blandt disse ere mange, der ikke istemme Mode-Ønsket og constitutionelle Garantier, men tvertimod attraae at modstræbe de didsigtende politiske Machinationer, tør vi ansee det for afgjort, at ikke eet, men flere Valgdistricter ville med Begjærlighed gribe Leiligheden til at kunne repræsenteres af en Mand, der allerede ved sin tidligere Færd i Stænderforsamlingen har et saa grundet Krav paa Fædrelandets Paaskjønnelse, og der ved sine grundige Jndsigter og sit praktiske Kjendskab til Landboforholdene og Bondens Vilkaar neppe vil overgaaes af nogen anden. Vi anbefale derfor Bankdirecteur Bang til Valgcandidat for de mindre Landeiendomsbesiddere.